Белоруссия хөкүмәте артабан протест белдереүсе халыҡҡа ҡаршы махсус саралар һәм һуғыш ҡоралдары ҡулланасағы тураһында иҫкәртә. Үткән йәкшәмбелә манифестацияла ҡатнашыусыларҙы ҡаты рәүештә ҡыуғандар, 700 –ләгән кешене полиция бүлектәренә япҡандар. Ә дүшәмбелә Минск урамдарына хаҡлы ялдағылар сыҡты. Уларҙың акцияһы «Өләсәйҙәр халыҡ менән» тигән исем алған. Брюссель быға тиклем юғары дәрәжәле белорусь чиновниктарына ҡаршы сакциялар индергәйне. Әгәр халыҡ менән ҡаты мөғәлләмә щулай уҡ дауам итһә,Евросоюз дәүләт башлығы Александр Лукошенкоға ҡаршы ла сикләүҙәр ҡабул итеү менән янай. Минск урамдарында протест белдереү саралары хәҙер ике ай дауамында бара. Манифестациялар халыҡтың президент һайлауҙары һөҙөмтәләре менән килешмәүе сәбәпле ойошторола.